Riian vapaasatama Latvian Riiassa  
Riian vapaasatama Latvian RiiassaRiian vapaasatamaRiian vapaasataman sijainti
Rahtialus Riian satamassa
Toinen rahtialus Riian satamassa
Hongkongilainen laiva ja melojia Riian satama-alueella Väinäjoella
Tallinkin M/S *Romantika* kääntymässä Riian satama-alueella
M/S *Silja Europa* Riian matkustajasatamassa
Risteilyalus Riiassa
**Riian satama** tai **Riian vapaasatama** (latv. *A/S Rīgas brīvosta*, engl. *Freeport of Riga*, LOCODE: LV RIX) on Riiassa Väinäjoen (*Daugava*) suulla kaikkiaan noin 15 kilometrin matkalle sijoittunut Latvian suurin satama. Satama on rahtimäärältään myös yksi Baltian maiden suurimmista Tallinnan ja Klaipėdan sataman ohella.

Satama voi ottaa vastaan syväykseltään enintään 14,7-metrisiä aluksia. Satama-alueen laiturien kokonaismitta on 13,8 kilometriä.

**Riian matkustajasatama** on osa satamaa. Riiassa käyvien laivamatkustajien määrä on kasvanut viime vuosina. Kaksi Tallink-varustamon matkustajalaivaa (syksyllä 2012: M/S *Romantika* ja M/S *Silja Festival*) liikennöi väliä Riika–Tukholma, ja alukset operoivat Latvian lipun alla. Lauttaliikenteen matkustajien määrä ylitti 700  000 vuonna 2011. Lisäksi satamassa vierailee lukuisia risteilyaluksia, jotka tuovat etenkin ruotsalaisia ja saksalaisia matkustajia. Risteilymatkustajien määrä on vaihdellut vuosittain 40 000 ja 85 000 välillä.

Liikenteen määrä
----------------

Jopa 80 prosenttia Riian vapaasataman rahdista on kauttakulkuliikennettä, joka on matkalla johonkin tai lähtee jostain IVY-maasta. Myös näiden maiden ja Kiinan kansantasavallan välisen kaupan vilkastuminen näkyy satamassa. Satama-alueella operoi yli 30 ahtausyritystä ja yli 30 laiva-agenttia. Vuonna 2012 satama onnistui kasvattamaan rahtimääriään erityisesti hiilen (14,9 milj. t.) ja öljytuotteiden (7,7 milj. t.) kauttakuljetuksen lisääntymisen ansiosta. Rahtimäärien kasvua oli myös vuonna 2014.

**Riian sataman vuosittainen rahti- ja matkustajamäärä:**  

Rahtimäärä voi vaihdella tilastosta toiseen jonkun verran. Matkustajamäärä sisältää sekä reitti- että risteilymatkustajat.

| vuosi | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 |
| --- | --- | --- | --- | --- | --- | --- | --- | --- | --- | --- | --- | --- |
| rahti miljoonaa tonnia |  |  | 24,4 | 25,4 | 25,9 | 29,6 | 29,7 | 30,5 | 34,1 | 36,1 | 35,5 | 41,1 |
| matkustajat tuhatta | 183 | 167 | 148 | 206 | 375 | 453 | 622 | 705 | 776 | 815 | 838 |  |

Lähteet
-------

1. ↑  United Nations Code for Trade and Transport Locations (UN/LOCODE) (YK:n koodi kauppa- ja liikennepaikoille (UN/LOCODE)Julkaisija = unece.org) *unece.org*. Viitattu 3.3.2013. (englanniksi)
2. 1 2 3  Facts and Figures Riian vapaasatama, rop.lv.  Arkistoitu 28.11.2012. Viitattu 7.10.2012. (englanniksi)
3. ↑  Latvia-Sweden route Tallink, tallink.com.  Arkistoitu 1.11.2012. Viitattu 7.10.2012. (englanniksi)
4. 1 2 3 4 5 6  Statistics Riian vapaasatama, rop.lv.  Arkistoitu 2.4.2015. Viitattu 7.10.2012 ja 13.1.2014. (englanniksi)
5. 1 2  Gruzooborot porta Riga (Latvija) za 2012 god vyros na 5,8% - do 36,051 mln tonn (Riian sataman (Latvia) rahtimäärä vuonna 2012 kasvoi 5,8 % - 36,051 milj. tonniin)  9.1.2013. portnews.ru. Viitattu 1.3.2013. (venäjäksi)
6. ↑  Throughput of port Riga (Latvia) down 1.6% to 35.466 mln t in 201 (Riian sataman (Latvia) rahtimäärä vuonna 2013 laski 1,6 % - 35,6 milj. tonniin)  9.1.2014. portnews.ru. Viitattu 13.6.2014. (englanniksi)

Aiheesta muualla
----------------

* Port of Riga cargo volumes grow 6.9 percent (2012-12-10) (englanniksi) (portnews.ru)